ฟุตบอลหญิงทีมชาติสวิตเซอร์แลนด์

ฟุตบอลหญิงทีมชาติสวิตเซอร์แลนด์ เป็นทีมฟุตบอลหญิงตัวแทนของประเทศสวิตเซอร์แลนด์ โดยลงแข่งขันครั้งแรกใน ค.ศ. 1972

สวิตเซอร์แลนด์ผ่านรอบคัดเลือกไปเล่นในรอบสุดท้ายของฟุตบอลโลกหญิง 2015 ที่ประเทศแคนาดา นับเป็นครั้งแรกที่สวิตเซอร์แลนด์ได้เข้าร่วมแข่งขันฟุตบอลโลกหญิง และเป็นครั้งแรกที่ทั้งทีมชายและทีมหญิงได้เข้าร่วมแข่งขันฟุตบอลโลกพร้อมกัน

ในฟุตบอลโลกหญิง 2015 สวิตเซอร์แลนด์ถูกจับสลากให้อยู่ในกลุ่ม ซี ร่วมกับญี่ปุ่น แคเมอรูน และเอกวาดอร์ สวิตเซอร์แลนด์ชนะเอกวาดอร์ 10–1 แพ้ญี่ปุ่น 1–0 และแพ้แคเมอรูน 2–1 ทำให้จบอันดับที่สามของกลุ่ม แต่พวกเขาติด 1 ใน 4 ของทีมอันดับสามที่ดีที่สุด ทำให้ผ่านเข้าสู่รอบแพ้คัดออกได้ อย่างไรก็ตาม ในรอบ 16 ทีมสุดท้าย สวิตเซอร์แลนด์พ่ายแพ่ต่อเจ้าภาพอย่างแคนาดา 1–0 ทำให้ยุติเส้นทางในรายการแข่งขันเพียงเท่านี้

สวิตเซอร์แลนด์ผ่านรอบคัดเลือกไปเล่นในรอบสุดท้ายของฟุตบอลหญิงชิงแชมป์แห่งชาติยุโรปเป็นครั้งแรกใน ค.ศ. 2017 พวกเขาอยู่ในกลุ่ม ซี ร่วมกับฝรั่งเศส ออสเตรีย และไอซ์แลนด์ สวิตเซอร์แลนด์แพ้ออสเตรีย 1–0 ชนะไอซ์แลนด์ 2–1 และเสมอกับฝรั่งเศส 1–1 ทำให้จบอันดับที่ 3 ของกลุ่ม ไม่สามารถผ่านเข้าสู่รอบถัดไปได้

สถิติการแข่งขัน

ฟุตบอลโลก

ชิงแชมป์แห่งชาติยุโรป

อ้างอิง

แหล่งข้อมูลอื่น 

Official website
FIFA profile

 
ฟุตบอลในประเทศสวิตเซอร์แลนด์
สวิตเซอร์แลนด์